എന്റെ ജീവിതത്തിലെ പ്രണയത്തിന് ജന്മദിനാശംസകള് : അമൃത സുരേഷ് കൊച്ചി : അമൃത സുരേഷിന്റേയും കുടുംബത്തിന്റേയും വിശേഷങ്ങള് എന്നും പ്രേക്ഷകര്ക്ക് പ്രിയപ്പെട്ടതാണ്. റിയാലിറ്റി ഷോയിലൂടെ പ്രേക്ഷകരിലേക്ക് എത്തിയ പ്രിയ ഗായികയാണ് അമൃത സുരേഷ് . പിന്നീട് സ്വന്തം കഴിവിലൂടെ മ്യൂസിക് ബാന്ഡ് അടക്കം ആരംഭിക്കുകയും, മനോഹരമായ നിരവധി സിനിമ ഗാനങ്ങള് ആലപിക്കുകയും ചെയ്തു. അമൃതയും അനിയത്തി അഭിരാമിയും ചേര്ന്ന് അമൃതം ഗമയ എന്ന മ്യൂസിക് ബാന്ഡ് നടത്തുകയാണ്. സ്റ്റേജ് ഷോകളും യുട്യൂബ് വ്ലോഗിങ്ങും ഒക്കെയായി സജീവമാണ് ഈ സഹോദരിമാര്. ഇപ്പോള് അനിയത്തി അഭിരാമിക്ക് മനോഹരമായ പിറന്നാള് ആശംസയുമായി എത്തിയിരിക്കുകയാണ് അമൃത സുരേഷ്. തന്റെ ജീവിതത്തില പ്രണയമാണ് അഭിരാമി എന്ന അനിയത്തിയെന്നാണ് അമൃത സുരേഷ് പറഞ്ഞത്. കുടുംബത്തിലെ എല്ലാ ആഘോഷങ്ങളും വിശേഷങ്ങളും സോഷ്യല്മീഡിയ വഴി പങ്കുവെക്കാറുള്ള അമൃത സഹോദരി അഭിരാമിക്ക് നേര്ന്ന പിറന്നാള് ആശംസയാണ് ഇപ്പോള് ശ്രദ്ധനേടുന്നത്. ജീവിതത്തിലെ എക്കാലത്തെയും വലിയ പിന്തുണ തനിക്ക് ലഭിക്കാറുള്ളത് അഭിരാമിയില് നിന്നാണെന്ന് പലപ്പോഴും അമൃത പറഞ്ഞിട്ടുണ്ട്. എന്റെ ജീവിതത്തിലെ പ്രണയത്തിന് ജന്മദിനാശംസകള്. ജന്മദിനങ്ങള് ലഭിക്കുമ്ബോള് പ്രായക്കൂടുന്നതായി നിനക്ക് തോന്നിയേക്കാം. പക്ഷേ നീ എപ്പോഴും എന്റെ കുഞ്ഞാണ്. ജന്മദിനാശംസകള് പൊന്നാ അമൃത അഭിരാമിക്കായി കുറിച്ചു .